Diari Oficial de la Generalitat Valenciana


Sumari del DOGV 2271, del 20-05-1994 (1994/831483)

ORDRE de 28 d'abril de 1994, de la Conselleria d'Educació i Ciència, per la qual es convoca concurs públic d'ajudes per al desenvolupament de projectes de compensació educativa en col.legis públics d'Educació Primària i en centres privats concertats que imparteixen ensenyaments d'Educació Primària i Educació General Bàsica, per al curs1994-95.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/04/28/(4)/dof/vci/html**

### Dades del document

Número de DOGV
:   2271

Data del DOGV
:   20-05-1994

Secció del DOGV
:   DISPOSICIONS GENERALS

Número del document
:   1994/831483


Data del document
:   28-04-1994

Organisme emissor
:   Conselleria de Educació i Ciència

Tipus de document
:   Ordre

Correcció d'errades

ORDRE de 28 d'abril de 1994, de la Conselleria d'Educació i Ciència, per la qual es convoca concurs públic d'ajudes per al desenvolupament de projectes de compensació educativa en col·legis públics d'Educació Primària i en centres privats concertats que imparteixen ensenyaments d'Educació Primària i Educació General Bàsica, per al curs 1994-95. [94/3252]  
La Llei Orgànica del Dret a l'Educació, desenvolupant el compromís establert per la Constitució, reconeix el dret de tots els ciutadans i ciutadanes a una educació que assegure el ple desenvolupament de la seua personalitat i promoga el principi d'igualtat d'oportunitats sense discriminacions de cap tipus.  
En aquest sentit, la Llei Orgànica d'Ordenació General del Sistema Educatiu, en el títol cinquè, {REF De la compensació de les desigualtats en l'educació}, regula que els poders públics desenvoluparan les accions de caràcter compensatori en relació amb les persones, grups i àmbits territorials que es troben en situacions desfavorables i proveiran els recursos econòmics per a això.  
En aquest context, l'atenció educativa preferent i diferenciada prestada a col·lectius desfavorits per raons de tipus geogràfic, sòcio-econòmic o cultural, aconseguida mitjançant la implantació i el desenvolupament dels projectes d'actuació educativa preferent, aconsella seguir en la línia empresa a partir de l'aplicació del Reial Decret 1174/1983, de 27 d'abril, sobre educació compensatòria. D'aquesta manera, i en concordança amb el que assenyala l'article 65.3 de la LOGSE, es contribuirà a continuar millorant la qualitat de l'ensenyament dels col·legis d'Educació Primària ubicats en zones rurals i en zones urbanes desfavorides, o susceptibles de millorar aspectes relacionats amb la integració de minories ètniques. No obstant això, atès que el nou sistema educatiu s'està implantant progressivament i els centres educatius han d'elaborar un projecte curricular propi, específic en funció de la realitat del medi on estan ubicats, pareix convenient modificar aspectes de convocatòries anteriors per tal que, adaptant-se al nou marc, es possibilite la dotació de mitjans o recursos que permeten el desenvolupament de projectes educatius de centres en els quals la compensació de les desigualtats tinga un tractament específic.  
Per tot això, en virtut de les facultats conferides per l'article 35 de la Llei de Govern Valencià,  
ORDENE:  
Primer  
1. Convocar concurs públic d'ajudes per al desenvolupament de projectes de compensació educativa en col·legis públics d'Educació Primària i en centres privats concertats que imparteixen ensenyaments d'Educació Primària i Educació General Bàsica, mantinguts amb fons públics, per al curs 1994-95, en l'àmbit de la Comunitat Valenciana.  
2. Aprovar les bases i els models de sol·licitud per les quals es regirà aquesta convocatòria que s'hi inclouen en els annexos.  
Segon  
1. Els projectes de compensació educativa, que desenvoluparan els col·legis públics d'Educació Primària, podran dotar-se amb mestres de suport i amb sobredotació econòmica en concepte de despeses de funcionament. La dotació màxima referida a mestres de suport no podrà excedir en conjunt de 40 i l'import global de les sobredotacions de 13.473.353 de pessetes. El finançament per ambdós conceptes es sufragarà a càrrec, respectivament, dels capítols I i II del programa 422.20 secció 09, dels pressupostos de la Generalitat Valenciana.  
2. L'import global màxim de les ajudes que s'han de concedir per al desenvolupament de projectes de compensació educativa de centres privats concertats, que imparteixen ensenyaments d'Educació Primària i Educació General Bàsica, no podrà excedir de trenta-dos milions de pessetes (82.112.518 PTA), que es sufragaran a càrrec de la línia pressupostària 4.09, del programa 422.20, secció 09, servei 02 del capítol IV dels pressupostos de la Generalitat Valenciana, destinats al finançament de projectes d'actuació educativa preferent.  
DISPOSICIONS FINALS  
Primera  
Autoritze les direccions generals d'Ordenació i Innovació Educativa, de Centres Docents i de Personal perquè dicten les resolucions necessàries per al desenvolupament i execució d'aquesta ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
Contra aquesta ordre, que posa fi a la via administrativa, podrà interposar-se, amb la comunicació prèvia al conseller d'Educació i Ciència, recurs contenciós administratiu, davant el Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació, d'acord amb el que estableix l'article 110 de la Llei 30/1992, de 26 de novembre, de Règim Jurídic de les Administracions Públiques i els articles 57 i 58 de la Llei de la Jurisdicció Contenciosa Administrativa. Tot això sense perjudici que se n'interpose qualsevol altre que s'estime procedent.  
València, 28 d'abril de 1994  
El conseller d'Educació i Ciència,  
JOAN ROMERO I GONZÁLEZ  
ANNEX I  
Bases  
Primera. Objecte i característiques dels projectes  
1. Serà considerat com a projecte de compensació educativa tot projecte de centre que reculla aspectes específics dirigits a incorporar o prorrogar actuacions educatives compensadores que discriminen positivament sectors desfavorits per circumstàncies de tipus geogràfic, sòcio-econòmic, cultural o ètnic.  
2. En aquest sentit, tindran la consideració de projectes de compensació educativa tots els projectes dels Centres d'Acció Educativa Singular (CAES) i els de centres que hagen desenvolupat o estiguen desenvolupant un Projecte d'Actuació Educativa Preferent (PAEP), aprovat per la Resolució de 30 de juliol de 1993, de la Direcció General de Centres Docents.  
3. Per la seua naturalesa, els projectes de compensació educativa han de presentar les característiques pròpies d'un projecte d'innovació educativa adaptat a les peculiaritats de la comunitat educativa on s'ha d'aplicar. Amb aquest efecte, l'elaboració i el desenvolupament s'hauran de produir d'acord amb la circular conjunta sobre projectes de compensació educativa, de 10 de maig de 1992, de la Direcció General de Centres i Promoció Educativa i de la Direcció General d'Ordenació i Innovació Educativa.  
Segona. Tipus de projectes  
Els projectes de compensació educativa, en funció de l'àmbit i especificitat d'actuacions, podran ser de dos tipus:  
A) D'àmbit urbà  
Tindrà aquest caràcter tot projecte que, elaborat per un centre, aporte mesures singulars que milloren l'atenció educativa a sectors desfavorits per raons de marginació social, econòmica, cultural o ètnica.  
B) D'àmbit rural  
Seran considerats com a tals els que, elaborats per un conjunt de centres pertanyents a la mateixa zona, recullen aspectes específics, individuals i conjunts, a l'objecte de prestar una atenció educativa diferenciada per raó de ruralitat.  
Excepcionalment podran considerar-se com a projectes de compensació educativa els projectes d'un sol centre quan, per la seua situació d'aïllament geogràfic, tinga dificultats de coordinació amb els centres de les localitats més pròximes.  
Tercera. Participants  
1. Podran participar en aquest concurs públic d'ajudes els col·legis públics d'Educació Primària i els centres privats concertats que impartesquen ensenyaments d'Educació Primària i Educació General Bàsica.  
2. Els Centres d'Acció Educativa Singular (CAES) i els que estiguen desenvolupant un PAEP en el present curs escolar, si desitgen participar en aquesta convocatòria, hauran d'ajustar-se al que en aquestes bases es determina.  
Quarta. Sol·licituds i documentació  
1. Centres d'Acció Educativa Singular (CAES) i centres que estiguen desenvolupant un Projecte d'Actuació Educativa Preferent (PAEP) aprovats per la Resolució de 30 de juliol de 1993, (DOGV del 17 de setembre)  
1.a. En funció del seu àmbit, les sol·licituds es formalitzaran segons els models dels annexos II o III, i s'hi haurà d'adjuntar la documentació següent:  
- Original i dues còpies d'una memòria sobre les actuacions relacionades amb la compensació de les desigualtats, que figuren en el projecte de compensació educativa del centre que estiguen desenvolupant i que, amb una extensió màxima de 10 fulls, recollirà els següents aspectes:  
a) Grau de consecució dels objectius;  
b) Propostes de modificació que s'introduiran en el projecte de compensació educativa del centre per al curs 1994-95;  
c) Proposta raonada dels recursos necessaris.  
- Còpia de l'acta de la reunió del claustre o claustres de professors, si es tracta de més d'un, en la qual s'aprova la memòria.  
- Còpia de l'acta de la reunió del consell escolar del centre o consells escolars, si es tracte de més d'un, en la qual s'aprova l'esmentada memòria.  
1.b. Quan el centre considere que, per al curs 1994-95, ha de prorrogar-se el mateix projecte que s'està desenvolupant, la memòria sols farà referència al grau de consecució dels objectius. Si es tracta d'una modificació del projecte aprovat, per la Resolució de 30 de juliol de 1993 de la Direcció General de Centres Docents, la memòria haurà de considerar tota la documentació indicada en el punt 1.a. d'aquesta base.  
2. Altres centres  
En funció del seu àmbit, les sol·licituds es formalitzaran segons els models dels annexos IV o V, i s'hi haurà d'adjuntar la documentació següent:  
- Original i dues còpies d'una memòria, que sobre els aspectes específics de la compensació de les desigualtats, s'ha d'incloure en el projecte de compensació educativa del centre per al curs 1994-95. Aquests aspectes giraran entorn de:  
a) Característiques sòcio-econòmiques i culturals de l'àmbit territorial d'incidència;  
b) Problemes educatius que motiven la sol·licitud;  
c) Objectius que es pretenen aconseguir;  
d) Aspectes organitzatius, curriculars i metodològics que s'han d'incloure en el projecte curricular del centre per al desenvolupament del projecte de compensació educativa;  
e) Previsió de la durada o temporalització del projecte;  
f) Situació administrativa del professorat de la plantilla del centre;  
g) Proposta raonada dels recursos extraordinaris necessaris;  
h) Procediment d'avaluació que s'ha d'aplicar.  
- Còpia de l'acta de la reunió del claustre o claustres de professors, si es tracta de més d'un, en la qual s'aprova la memòria.  
- Còpia de l'acta de la reunió del consell escolar del centre o consells escolars, si es tracta de més d'un, en la qual s'aprova l'esmentada memòria.  
3. Aquelles sol·licituds que correspongueren a projectes de compensació educativa de l'àmbit rural, elaborats conjuntament per diversos centres, hauran de ser subscrites pels directors de tots els centres participants. En aquest cas, es proposarà la designació d'un centre nucli, el director del qual serà el representant de tots als efectes de comunicació i adjudicació de les ajudes.  
Cinquena. Presentació i termini  
1. Les sol·licituds, acompanyades dels documents que figuren en la base anterior, seran dirigides a la Direcció General de Centres Docents i podran presentar-se en el registre de les direccions territorials d'Educació, en els centres d'informació de l'Oficina d'Informació, Iniciatives i Reclamacions de la Generalitat Valenciana, o per qualsevol dels mitjans establerts en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. El termini de presentació finalitzarà transcorregut un mes a partir de la data de publicació d'aquesta convocatòria en el Diari Oficial de la Generalitat Valenciana.  
Sisena. Ajudes  
1. Les ajudes consistiran en assignacions específiques en concepte de sobredotació per despeses extraordinàries de funcionament, amb la finalitat de desenvolupar el projecte de compensació educativa del centre, corresponent al curs 1994-95.  
2. Els centres públics podran dotar-se de professors de suport per cobrir, complementàriament i transitòria, les mancances que aquests centres puguen presentar.  
3. Tant les assignacions econòmiques específiques com, si fa el cas, la dotació de professorat especialista de suport, es determinarà en funció de l'avaluació efectuada per l'administració educativa i de les disponibilitats pressupostàries.  
4. Als centres que, per resolució d'aquesta convocatòria, se'ls concedesquen ajudes per a desenvolupar un projecte de compensació educativa els seran aplicats criteris de preferència en la distribució dels recursos, per la Conselleria d'Educació i Ciència.  
Setena. Control i justificació dels recursos econòmics  
1. Atès el caràcter de sobredotació per despeses de funcionament d'aquestes ajudes, en els documents de control de l'activitat econòmica del centre hauran d'especificar-se clarament els ingressos i les despeses que es produesquen per raó del projecte de compensació educativa subvencionat por aquesta convocatòria, segons l'Ordre de 2 de maig de 1991, de la Conselleria de Cultura, Educació i Ciència (DOGV del 9 de juliol de 1991).   
2. En els projectes de compensació educativa d'àmbit rural les ajudes s'adjudicaran al centre nucli, el qual tindrà cura que la distribució d'aquestes es produesquen d'acord amb el projecte, i serà responsable del seu control i justificació.  
3. Quan es tracte de centres privats concertats, per poder rebre els recursos concedits per raó d'aquesta convocatòria, justificaran documentalment davant la Direcció General de Centres Docents les despeses que específicament haja suposat el desenvolupament del projecte de compensació educativa. A aquest efecte, els centres privats concertats podran optar per una de les següents modalitats de justificació:  
a) Justificació prèvia a la subvenció.  
Es presentaran els documents d'índole econòmica que justifiquen les despeses en recursos humans o materials previstos en el projecte original o, en cas de pròrroga, en la memòria, com a necessaris per a la implantació i desenvolupament.  
La justificació s'efectuarà per un import igual o superior a l'ajuda concedida i exigirà amb caràcter previ la comunicació escrita a la Direcció General de Centres Docents de l'opció per aquesta modalitat de justificació i de la renúncia expressa a la modalitat prevista en l'apartat b).  
b) No justificació prèvia a la subvenció.  
Aplicant l'article 47 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública, els beneficiaris hauran de complir el següent:  
b.1) Presentar en el Servei Territorial de la Conselleria d'Economia i Hisenda de la respectiva província un aval bancari per l'import de la subvenció aprovada més un 10% d'aquesta, que servirà per garantir la subvenció i altres despeses i interessos de demora, en el cas que el beneficiari incomplesca la normativa que regula la subvenció. L'aval especificarà com a únic beneficiari la Direcció General de Centres Docents de la Conselleria d'Educació i Ciència de la Generalitat Valenciana, òrgan competent per a ordenar-ne l'execució o be l'anul·lació o devolució a l'interessat, en funció del grau de compliment dels requisits establerts en la normativa vigent.   
b.2) Presentar en la Direcció General de Centres Docents, per a la constància i arxiu, una fotocòpia compulsada de l'aval bancari, així com una còpia acreditativa d'haver-se efectuat el dipòsit de l'aval en el Servei Territorial de la Conselleria d'Economia i Hisenda.  
L'anul·lació i devolució de l'aval a l'interessat sols serà possible si el beneficiari ha aportat davant la Direcció General de Centres Docents la documentació d'índole econòmica prevista en l'apartat a) amb la finalitat de justificar l'ajuda concedida, i s'estableix com a termini límit per l'esmentada justificació el 30 de setembre de 1995.  
Els terminis per a la presentació de la documentació a què es refereix l'apartat a), així com aquells que hagen de regir per a la constitució de l'aval i la posterior presentació davant la Direcció General de Centres Docents, seran fixats en la resolució definitiva d'aquesta convocatòria.  
Tota la documentació a la qual es refereixen els apartats anteriors haurà de ser original o fotocòpies compulsades.  
   
Vuitena. Comissió seleccionadora  
1. La concessió de les ajudes es realitzarà amb la proposta prèvia realitzada per una comissió seleccionadora, que estarà formada per:  
President:  
- El director general d'Ordenació i Innovació Educativa o la persona que hi delegue.  
Vocals:  
- La cap del Servei d'Ordenació Acadèmica de la Direcció General de Ordenació i Innovació Educativa o la persona que hi delegue;   
- El cap del Servei de Centres Públics de la Direcció General de Centres Docents o la persona que hi delegue;  
- Tres inspectors d'Educació, en representació de cadascuna de les direccions territorials d'Educació, designats pels respectius directors territorials;  
- Un assessor de compensació de les desigualtats dels centres de professors i un altre assessor de primària-escola rural, designats ambdós pel director general d'Ordenació i Innovació Educativa;  
- Un director d'un Centre d'Acció Educativa Singular (CAES);  
- Un director de centre en el qual s'estiga desenvolupant un Projecte d'Actuació Educativa Preferent, designat pel director general d'Ordenació i Innovació Educativa;  
- Un representant del Servei de Planificació i Estadística de la Direcció General de Centres Docents.  
Secretari:  
- Un funcionari de la Direcció General d'Ordenació i Innovació Educativa, designat pel director general, amb veu però sense vot.  
2. A les reunions de la comissió podran assistir, amb veu però sense vot, representants dels sindicats que formen part de la mesa sindical sectorial d'Educació.  
Novena. Criteris de selecció  
1. Seran motiu d'atenció preferent aquells centres que, segons el parer de la comissió, oferesquen alternatives educatives viables i presenten les característiques següents:  
1.a). Projectes de compensació educativa d'àmbit urbà  
Centres ubicats en zones urbanes marginals, els projectes dels quals prioritzen l'atenció d'aspectes relacionats amb:  
- Tractament específic de l'absentisme, rebuig i deserció escolar;  
- Educació intercultural, respecte a minories ètniques;  
- Integració escolar, familiar i social;  
- Promoció de la salut,  
1.b). Projectes de compensació educativa d'àmbit rural  
- Centres que presenten, conjuntament, un projecte en el qual sol·liciten algun dels professors especialistes als quals es refereix la LOGSE, a l'objecte d'atendre, amb caràcter itinerant, junt als mestres destinats a aquest, les necessitats derivades d'aquests ensenyaments;  
- Centres incomplets ubicats en zones rurals despoblades, amb aïllament geogràfic i dificultats de coordinació amb altres centres de la seua zona, que presenten un projecte de compensació educativa l'objectiu del qual siga elaborar i desenvolupar un projecte curricular per a l'escola rural.  
2. Igualment, la Comissió Seleccionadora, considerarà d'atenció preferent els projectes en els quals concòrreguen alguna de les següents circumstàncies:  
2.a). Pròrroga de Projectes d'Actuació Educativa Preferent que hagen estat avaluats positivament per l'administració educativa.  
2.b). Projectes, elaborats per un o diferents centres, que donen resposta a problemàtiques comunes d'una mateixa zona o comarca rural.  
La comissió després d'avaluar la documentació presentada pels centres d'acord amb la major o menor adequació a aquesta convocatòria, elevarà la corresponent proposta a la Direcció General de Centres Docents.  
Deu. Resolució i provisió de llocs  
1. Resolució provisional. Coneguda la proposta de la comissió a la qual es refereix la base anterior, la Direcció General de Centres Docents resoldrà provisionalment en el termini d'un mes des de la data de finalització del termini per a la presentació de sol·licituds. La resolució provisional es farà pública en els taulers d'anuncis de les direccions territorials d'Educació i en el de la Conselleria d'Educació i Ciència.  
Si el consell escolar i el claustre de professors de cada centre consideren no realitzable el projecte proposat amb els recursos concedits, hauran d'al·legar aquesta circumstància i renunciar al desenvolupament d'aquest, notificant-lo per escrit al director general d'Ordenació i Innovació Educativa abans de 15 dies des de la publicació de la resolució provisional. Aquesta notificació no haurà de realitzar-se en cas d'acceptació de l'ajuda concedida per la resolució provisional, considerant-se, la no presentació de cap notificació, com l'acceptació de la incorporació, o pròrroga de la inclusió dels aspectes compensadors en el projecte de centre, per al curs 1994-95.  
2. Resolució definitiva. Vistes les renúncies, la comissió de selecció ajustarà, si escau, els recursos concedits per la resolució provisional i proposarà la resolució definitiva a la directora general de Centres Docents qui, en el termini de tres mesos des de l'entrada en vigor d'aquesta ordre, dictarà la resolució definitiva que serà publicada en el Diari Oficial de la Generalitat Valenciana.  
En el cas de silenci administratiu s'entendrà que la sol·licitud ha estat desestimada.  
3. Provisió de llocs. Una vegada publicada la resolució definitiva, la directora general de Personal, d'acord amb la normativa legal que resulte d'aplicació, portarà a terme la provisió dels llocs de treball de mestres de suport a què fa referència l'apartat 2 de la base 6.  
Onze. Obligacions dels centres  
1. Amb l'acceptació de la inclusió o pròrroga dels aspectes compensadors en el seu projecte educatiu, els col·legis públics d'Educació Primària i els centres privats concertats que impartesquen ensenyaments d'Educació Primària i Educació General Bàsica es comprometen, a més del control i justificació dels recursos econòmics assenyalats en la base setena, a:   
a) Reflectir en la programació general anual i en la memòria de final de curs la incidència específica dels aspectes compensadors en les activitats del centre.  
b) Comunicar a la Conselleria d'Educació i Ciència la dotació de subvencions o ajudes, atorgades per altres administracions o ens públics o privats, per la mateixa finalitat.  
Dotze. Anul·lació dels projectes o disminució dels recursos  
1. L'incompliment de qualsevol de les condicions que es recullen en aquesta convocatòria podrà ser causa de l'anul·lació de la concessió de les ajudes o de la disminució dels recursos.  
2. Pel que fa a la modificació de la resolució de concessió i de reintegrament de les quantitats percebudes, en el cas de centres privats concertats s'actuarà d'acord amb els apartats 8 i 9 de l'article 47 del Decret Legislatiu de 26 de juny de 1990 (DOGV de 17 de juliol), pel qual s'aprova el text refós de la Llei d'Hisenda Pública de la Generalitat Valenciana.  
ANNEX II  
Model del sol·licitud de Centres d'Acció Educativa Singular (CAES) i de centres d'àmbit urbà que estiguen desenvolupant un Projecte d'Actuació Educativa Preferent (PAEP)  
..., com a director/a del centre d ..., d ... província d ..., amb codi núm. ...  
Expose:  
a) Que convocat el concurs públic d'ajudes per al desenvolupament de projectes de compensació educativa per l'Ordre de 28 d'abril de 1994, de la Conselleria d'Educació i Ciència, hi vull concórrer en representació de la institució escolar que dirigesc.  
b) Que, d'acord amb el punt 1 de la base 4ª de la convocatòria, hi adjunte la documentació següent:  
- Original i dues còpies de la memòria;  
- Còpia de l'acta de la reunió del claustre de professors; i  
- Còpia de l'acta de la reunió del Consell Escolar.  
Per tot això,  
Sol·licite:  
(Marqueu-ho amb una X)  
La pròrroga de les ajudes concedides en el curs 1993-94 per al desenvolupament del projecte durant el curs 1994-95, acceptant les condicions que determinen les bases de la convocatòria.  
L'aprovació de la modificació del projecte aprovat en el curs 1993-94, acceptant les condicions que es determinen en les bases d'aquesta convocatòria.  
..., ... d ... de 1994  
Signat:  
DIRECCIÓ GENERAL DE CENTRES DOCENTS.   
VALÈNCIA  
ANNEX-III  
Model de sol·licitud de Centres d'Àmbit rural que estiguen desenvolupant un PAEP  
..., com a director o directora del centre nucli ... d ... amb codi núm. ...,   
... com a director o directora del centre ... d ... amb codi núm. ...,  
... com a director o directora del centre ... d ... amb codi núm. ...  
Exposem:  
a) Que, convocat concurs públic d'ajudes per al desenvolupament de projectes de compensació educativa, per l'Ordre de 28 d'abril de 1994, de la Conselleria d'Educació i Ciència, hi volem concórrer en representació de les respectives institucions escolars.  
b) Que, d'acord amb el punt 1 de la base 4ª de la convocatòria, adjuntem la documentació següent:  
- Original i dues còpies de la memòria;  
- Còpia de les actes de les reunions de cadascun dels claustres de professors; i  
- Còpia de les actes de les reunions de cadascun dels consells escolars de centre.  
c) Que, a efectes de l'establert en els punts 3 de la base 4ª i 2 de la 7ª, de la convocatòria, cas que foren concedides les ajudes, hem designat com a centre nucli el CP ... d ...  
Per tot això,  
Sol·licitem:  
(Marqueu-ho amb una X)  
La pròrroga de les ajudes concedides en el curs 1993-94 per al desenvolupament del projecte durant el curs 1994-95, acceptant les condicions que determinen les bases de la convocatòria.  
L'aprovació de la modificació del projecte aprovat en el curs 1993-94, acceptant les condicions que es determinen en les bases d'aquesta convocatòria.  
..., ... d ... de 1994  
Signat:  
DIRECCIÓ GENERAL DE CENTRES DOCENTS.   
VALÈNCIA  
ANNEX IV  
Model de sol·licitud de centres d'àmbit urbà que no estiguen   
desenvolupant un PAEP   
..., com a director/a del centre ..., d ..., província d ..., amb codi núm. ...  
Expose:  
a) Que, convocat concurs públic d'ajudes per al desenvolupament de projectes de compensació educativa, per l'Ordre de 28 d'abril de 1994, de la Conselleria d'Educació i Ciència, hi vull concórrer en representació de la institució escolar que dirigesc.  
b) Que, d'acord amb el punt 2 de la base 4ª. de la convocatòria, hi adjunte la documentació següent:  
- Original i dues còpies de la memòria i dels seus annexos;  
- Còpia de l'acta de la reunió del claustre de professors; i  
- Còpia de l'acta de la reunió del Consell Escolar.  
Por tot això,  
Sol·licite:  
L'aprovació de l'esmentat projecte acceptant les condicions que determinen les bases de la convocatòria.  
..., ... d ... de 1994  
Signat:  
DIRECCIÓ GENERAL DE CENTRES DOCENTS.   
VALÈNCIA  
ANNEX V  
Model de sol·licitud de centres d'àmbit rural que no estiguen   
desenvolupant un PAEP  
..., com a director o directora del centre nucli ... d ... amb codi núm. ...  
..., com a director o directora del centre ... d ... amb codi núm. ...  
..., com a director o directora del centre ... d ... amb codi núm. ...  
Exposem:  
a) Que, convocat concurs públic d'ajudes per al desenvolupament de projectes de compensació educativa, per l'Ordre de la Conselleria d'Educació i Ciència, de 28 d'abril de 1994, hi volem concórrer en representació de les respectives institucions escolars.  
b) Que, d'acord amb el punt 2 de la base 4ª. de la convocatòria, adjunten la documentació següent:  
- Original i dues còpies de la memòria i dels seus annexos;  
- Còpia de les actes de les reunions de cadascun dels claustres de professors; i  
- Còpia de les actes de les reunions de cadascun dels consells escolars de centre.  
c) Que, a efectes de l'establert en els punts 3 de la base 4ª i 2 de la 7ª, de la convocatòria, cas que foren concedides les ajudes hem designat com a centre nucli el CP ... d ...  
Per tot això,  
Sol·licitem:  
L'aprovació de l'esmentat projecte acceptant les condicions que determinen les bases de la convocatòria.  
   
..., ... d ... de 1994  
Signat:  
DIRECCIÓ GENERAL DE CENTRES DOCENTS.   
VALÈNCIA


Còpia Permalink ELI